Miestne zastupiteľstvo mestskej časti Bratislava-Petržalka

Materiál na rokovanie miestneho 
zastupiteľstva dňa 18.12.  2007

Materiál číslo: 124 /2007

K bodu: Návrh zmluvy o spolupráci medzi Mestskou časťou Bratislava-Petržalka  a  Miestnym športovým klubom  ISKRA Petržalka
             _________________________________________________________

Predkladá:	Návrh uznesenia:

Marián Miškanin                                                         Miestne zastupiteľstvo mestskej
prednosta	častiBratislava- Petržalka  
  
                                                                                   schvaľuje  

                                                                                   Návrh zmluvy o spolupráci medzi 
                Mestskou časťou Bratislava-Petržalka a  Miestnym športvým klubom  ISKRA Petržalka    
Prerokované: 
v miestnej rade
dňa 11. 12. 2007

Spracoval:
Marián Miškanin

ZMLUVA O SPOLUPRÁCI 
uzatvorená v zmysle § 51 Občianskeho zákonníka

Mestská časť Bratislava – Petržalka
Kutlíkova 17, 852 12 Bratislava
IČO: 60 32 01
konajúca doc. RNDr. Milanom Ftáčnikom, CSc., starostom
(ďalej „MČ“)

a 

Miestny športový klub ISKRA Petržalka
Údernícka 20, 851 01 Bratislava
IČO: 686 743
konajúci Pavlom Sedlákom, predsedom
(ďalej „MŠKI“)

uzatvárajú túto zmluvu o spolupráci.

Čl. 1
Predmet zmluvy

1.1	Predmetom tejto zmluvy je vytvorenie predpokladov a materiálnych a organizačných podmienok pre rozvoj organizovanej športovej činnosti, záujmovej činnosti v oblasti telesnej kultúry a športu, vyhľadávanie a rozvíjanie talentov v tejto oblasti, vytváranie podmienok na ich realizáciu, upevňovania zdravia, telesnej na duševnej zdatnosti a športovej výkonnosti všetkých obyvateľov najmä MČ spôsobom uvedeným v tejto zmluve.  

Čl. 2
Spolupráca pri prevádzkovaní kúpaliska

2.1	MŠKI je prevádzkovateľom verejného kúpaliska Matador na území MČ, ktoré sa zaväzuje po uzatvorení tejto zmluvy naďalej riadne prevádzkovať, zabezpečiť vysokú úroveň a kvalitu poskytovaných služieb a usilovať sa o ich ďalší rast, zabezpečiť hygienu a bezpečnosť prevádzky, dodržiavať technické normy, právne predpisy a zabezpečiť cenovú dostupnosť služieb kúpaliska širokej verejnosti tak, ako zakotvuje táto zmluva.

2.2	MŠKI sa zaväzuje, že cena vstupného na kúpalisko nepresiahne sumu  ........ (napr.: 60,- Sk) Sk na dospelú osobu a ...... (napr.: 30,-Sk) na dieťa, za čo sa MČ zaväzuje poskytnúť príspevok vo výške oprávnených nákladov vynaložených na prevádzku kúpaliska prevyšujúcich príjem z vybraného vstupného, ktoré sa zisťuje vždy za predchádzajúci kalendárny rok.  
2.3	Na príspevok sa poskytne preddavok každoročne do 31.1. Prvý krát sa poskytne do 31.1.2008 na obdobie kalendárneho roka 2008 v sume ..... Sk. Uvedená suma preddavku predstavuje predpokladaný rozdiel medzi oprávnenými nákladmi na prevádzku kúpaliska a predpokladaným vybratým vstupným v roku 2008 pri dodržiavaní dohodnutej ceny vstupného, vychádzajúc z účtovnej evidencie a výsledkov hospodárenia v rokoch 2005 - 2007, predložených MČ pred podpisom tejto zmluvy a pravidiel zakotvených touto zmluvou. 
Pri výpočte preddavku na príslušný kalendárny rok sa bude vychádzať vždy z preukázateľného priemerného rozdielu medzi skutočnými nákladmi a vybratým vstupným v posledných troch predchádzajúcich kalendárnych rokoch.  
2.4	Výška príspevku nesmie presiahnuť 40% celkových príjmov za prevádzku kúpaliska tvorených súčtom sumy vybratého vstupného a poskytnutého príspevku na kalendárny rok. 

2.5	V prípade, že cena vstupného bude zvýšená nad hranicu dohodnutú v bode 2.2 zmluvy, MŠK vráti celý preddavok na príspevok na daný kalendárny rok.
2.6	Príspevok je účelovo viazaný na úhradu nákladov spojených s prevádzkou kúpaliska. V prípade použitia prostriedkov na iný ako stanovený účel je MČ oprávnená uplatniť vrátenie celého poskytnutého príspevku alebo jeho časti. 
2.7	MŠKI je povinný viesť riadne, podrobne a prehľadne účtovnú evidenciu o prevádzke kúpaliska a  predložiť ju MČ každoročne do 31.12. MČ vyúčtované náklady nemusí uznať do druhu a výšky, pokiaľ nie sú primerané účelu, na ktorý mali byť vynaložené. Za účelom kontroly účtovnej evidencie je MŠK povinný kedykoľvek na vyžiadanie umožniť MČ nahliadnuť do účtovnej evidencie, robiť z nej odpisy, fotokópie a požičať ju na potrebnú dobu MČ na preštudovanie v lehote 5 pracovných dní od doručenia výzvy, inak je povinná uhradiť zmluvnú pokutu  vo výške 400 Sk/deň omeškania.
2.8	Nákladmi na zabezpečenie prevádzky kúpaliska  sa rozumie výdavok preukázateľne vynaložený MŠKI, zaúčtovaný a zaevidovaný v evidencii podľa príslušných právnych predpisov  na energie, vodu, komunikácie, tovary a služby, mzdy, poistné, bežnú údržbu a investičné náklady na nutné opravy.
2.9	V prípade, že z vyúčtovania predloženého MČ podľa bodu 2.7 zmluvy za kalendárny rok vyplynie, že skutočné náklady presiahli za toto obdobie predpokladané náklady, z ktorých bol vypočítaný preddavok, doplatí MČ rozdiel MŠKI do 31.1. nasledujúceho kalendárneho roka, najviac však vo výške uvedenej v bode 2.4 tejto zmluvy.
2.10	V prípade, že z vyúčtovania predloženého poskytovateľovi podľa bodu 2.7 vyplynie, že skutočné náklady za kalendárny rok boli nižšie ako predpokladané náklady, z ktorých bol vypočítaný preddavok, vráti MŠKI prebytok MČ do 31.1. nasledujúceho kalendárneho roka. Uvedený nárok MČ môže započítať s pohľadávkou MŠKI na poskytnutie preddavku na príspevok na ďalší kalendárny rok.
2.11	V prípade preukázania sa nepodloženosti a účelového navyšovania nákladov, použitia príspevku nehospodárne alebo na iný účel, ako stanovuje zmluva, je MČ oprávnená od zmluvy odstúpiť písomne s okamžitou účinnosťou a je oprávnená požadovať vrátenie príspevku alebo jeho časti spätne za celé obdobie, za ktoré boli uvedené skutočnosti zistené. Rovnaké právo má MČ v prípade, že prevádzka kúpaliska vykazuje vážne nedostatky a MŠKI napriek upozorneniu MČ v dodatočne určenej lehote nevykoná nápravu.

Čl. 3
Ďalšia spolupráca

3.1	Zmluvné strany sa ďalej dohodli, že uzatvoria osobitnú nájomnú zmluvu areálu  na pozemkoch vo vlastníctve MČ na Budatínskej ulici v Petržalke a to za podmienok schváleným miestnym zastupiteľstvom mestskej časti Bratislava – Petržalka.. 
3.2	Zmluvné strany sa dohodli na vzájomnej podpore a spolupráci aj pri iných činnostiach a projektoch zameraných na uspokojovanie záujmov verejnosti v oblasti športu, pri propagácii telesnej výchovy a športu, údržbe a modernizácii športovísk a pri vytváraní ekonomických, materiálno - technických, personálnych, administratívnych, ekologických, bezpečnostných a iných predpokladov na podporu a rozvoj športových aktivít na území MČ.

3.3	Pri spolupráci podľa bodu 3.2 zmluvné strany nadviažu na vzájomnú spoluprácu predchádzajúcu uzavretiu tejto zmluvy, pričom vyvinú snahu o zvýšenie počtu existujúcich športových krúžkov, organizácií a iných  športujúcich.

3.4	Zmluvné strany sa dohodli, že budú vyvíjať úsilie pre získavanie financií na účely dohodnuté v tejto zmluve. Okrem toho pri vytváraní podmienok pre rozvíjanie športu na jej území bude MČ podporovať MŠKI podľa podmienok určených miestnym zastupiteľstvom Bratislava – Petržalka dotáciami, umožnením užívania majetku mestskej časti a inými spôsobmi.

Čl. 4
Záverečné ustanovenia
4.1	Táto zmluva sa uzatvára na dobu neurčitú.

4.2	Zmluva zanikne ukončením prevádzky kúpaliska zo strany MŠKI, alebo prevodom vlastníctva k objektu a zariadeniam kúpaliska zo strany MŠK na tretiu osobu. O  prevode na tretiu osobu je MŠKI povinný informovať MČ vopred pod sankciou zmluvnej pokuty vo výške  100.000,.- Sk. V prípade, ak k prevodu došlo po poskytnutí preddavku ešte v rovnakom kalendárnom roku, je MČ oprávnená uplatniť vrátenie preddavku, ak sa strany nedohodnú inak.

4.3	Zmluvu je možné vypovedať doručením písomnej výpovede druhej zmluvnej strane aj bez uvedenia dôvodu vždy k 31.12. príslušného kalendárneho roka, výpoveď je potrebné doručiť najneskôr do  31.10. príslušného kalendárneho roka.

4.4	V prípadoch uvedených v bode 2.11 zmluvy a v prípade iného podstatného porušenia ustanovení tejto zmluvy je MČ oprávnená od zmluvy odstúpiť s okamžitou účinnosťou doručením písomného oznámenia o odstúpení druhej zmluvnej strane. MČ je v tom prípade oprávnená požadovať vrátenie preddavku uhradeného na príslušný kalendárny rok, v ktorom k odstúpeniu došlo. 

4.5	Na doručovanie písomností v právnych vzťahoch v súvislosti s touto zmluvou sa použije ustanovenie § 46 ods. 2 Občianskeho súdneho poriadku

4.6	Meniť alebo dopĺňať zmluvu je možné len písomne číslovaným dodatkom podpísaným oboma zmluvnými stranami. 

4.7	Táto zmluva nadobúda platnosť a účinnosť jej podpisom. Pri podpise zmluvy obe strany obdržali jeden z dvoch vyhotovených rovnopisov.

V Bratislave dňa ..........

          ______________________		______________________               

ZMLUVA O SPOLUPRÁCI
(uzavretá podľa § 269 ods. 2 Obchodného zákonníka)

Uzavretá v Bratislave, ...................... medzi

Mestská časť Bratislava – Petržalka
Kutlíkova 17, 852 12 Bratislava
IČO: 60 32 01
konajúca doc. RNDr. Milanom Ftáčnikom, CSc., starostom
(ďalej len „investor“)
a 

Miestny športový klub ISKRA Petržalka
Údernícka 20, 851 01 Bratislava
IČO: 686 743
konajúci Pavlom Sedlákom, predsedom
(ďalej len “budúci prevádzkovateľ“)

Čl. I. 	Preambula, predmet a účel zmluvy

1.1	Investor je správcom nehnuteľností zapísaných v katastri nehnuteľností na liste vlastníctva č. 1748, katastrálne územie Petržalka, ktorými sú pozemky pod stavbou ZŠ Budatínska ul. č. 61, súpisné č. 3117 na parcele č. 2045 o výmere 10 681 m2, areál v okolí školy pozemok parc. č. 2044 o výmere 14 662 m2, zastavané plochy a nádvoria. Predmetom nájmu je nezastavaná plocha o výmere ......... m2,  (ďalej iba „športový areál“). Športový areál je vo vlastníctve Hlavného mesta SR Bratislavy a zverený do správy investora.
1.2	Predmetom tejto zmluvy je dohoda na obojstranne výhodnej spolupráci zmluvných strán pri rekonštrukcii športového areálu a prevádzke športového areálu budúcim prevádzkovateľom po rekonštrukcii.
1.3	Za rekonštrukciu športového areálu sa na účely tejto zmluvy považujú stavebné práce spojené s úpravou športového areálu, v súlade s rozhodnutiami vydanými v stavebných konaniach, v ktorých bude budúci prevádzkovateľ postupovať podľa článku II tejto zmluvy.
1.4	Za prevádzku športového areálu budúcim prevádzkovateľom po rekonštrukcii vykonanej v súlade s touto zmluvou sa považujú všetky činnosti, ktoré sú obvykle spojené s prevádzkou obdobných zariadení zameraných na vytváranie podmienok na všestranný rozvoj telesnej kultúry a športu.
1.5	Účelom tejto zmluvy je:
a) 	realizácia rekonštrukcie športového areálu podľa tejto zmluvy.
b) úprava zmluvných vzťahov pri prevádzke športového areálu budúcim prevádzkovateľom v budúcnosti podľa pravidiel dohodnutých v Článku III. tejto zmluvy.

Čl. II. 	Rekonštrukcia športového areálu investorom

2.1	Investor sa zaväzuje investovať do rekonštrukcie športového areálu sumu určenú miestnym zastupiteľstvom Bratislava – Petržalka. 
2.2	Budúci prevádzkovateľ sa zaväzuje zabezpečiť v prospech  investora bezodplatne všetky činnosti spojené s realizáciou rekonštrukcie športového areálu, najmä na účet investora zaobstarať projektovú dokumentáciu a obstarať stavebné, inžinierske a iné odborné práce spojené s rekonštrukciou.
2.3	Za projektovú dokumentáciu podľa bodu 2.2 sa považuje:
2.3.1	architektonicko- urbanistická štúdia
2.3.2	výškopisné a polohopisné zameranie parcely a inžinierskych sietí, ak bude potrebné
2.3.3	inžiniersko-geologický prieskum, ak bude potrebný
2.3.4	iné odborné architektonické, statické a podobné podklady, ak budú potrebné
2.3.5	projektová dokumentácia pre územné konanie
2.3.6	projektová dokumentácia pre stavebné povolenie
2.3.7	dopracovanie projektu pre realizáciu stavby, ak to bude vzhľadom na stavebné povolenie potrebné
2.4	Za inžiniersku činnosť podľa bodu 2.2 sa považuje:
2.4.1	overenie sietí u jednotlivých správcov sietí 
2.4.2	obstaranie činností spojených s vydaním územného rozhodnutia
2.4.3	obstaranie činností spojených s vydaním stavebného povolenia
2.4.4	obstaranie činností spojených s vydaním kolaudačného rozhodnutia
2.4.5	obstaranie tendrovej dokumentácie 
2.4.6	obstaranie autorského a stavebného dozoru
2.5	Za stavebné práce podľa bodu 2.2 sa považujú všetky práce spojené so samotnou stavebnou rekonštrukciou športového areálu podľa dokumentácie uvedenej v bodoch 2.3. a 2.4 zmluvy. 
2.6	Všetky podklady podľa bodov 2.3.1 až 2.3.7 môžu byť na účely plnenia podľa tejto zmluvy použité iba na základe schválenia investorom. Pokiaľ investor, niektorý z  podkladov predložený budúcim prevádzkovateľom neschváli, je budúci prevádzkovateľ povinný obstarať nový, podľa pokynov investora.
2.7	Pri obstaraní obchodných záležitostí podľa bodu 2.2 má budúci prevádzkovateľ postavenie komisionára s odchýlkami uvedenými v tejto zmluve. Budúci prevádzkovateľ je povinný konať s potrebnou odbornou starostlivosťou podľa pokynov investora, chrániť jemu známe záujmy a oznámiť mu všetky okolnosti, ktoré môžu mať vplyv na zmenu príkazov investora. Zmluvné vzťahy s hodnotou predmetu plnenia nad 5 000,- Sk môže budúci prevádzkovateľ uzatvárať iba s písomným súhlasom investora.
2.8	Budúci prevádzkovateľ je povinný podávať investorovi správy o postupe rekonštrukcie vždy po skončení príslušného mesiaca, inak na výzvu investora.
2.9	Z konania budúceho prevádzkovateľa vznikajú vo vzťahu k tretím osobám práva a povinnosti aj priamo investorovi a tento môže priamo od tretej osoby požadovať vydanie veci alebo splnenie záväzku, ktoré pre neho obstaral budúci prevádzkovateľ. V prípade, že následkom nemožnosti uplatnenia tohto práva v zmluvných vzťahoch k tretím osobám investora vznikne škoda, zodpovedá za ňu budúci prevádzkovateľ.
2.10	Ak osoba, s ktorou budúci prevádzkovateľ uzavrel zmluvu pri plnení podľa tohto článku poruší svoje záväzky, je budúci prevádzkovateľ povinný na účet investora splnenie týchto záväzkov vymáhať, alebo ak s tým komitent súhlasí, postúpiť mu pohľadávky zodpovedajúce týmto záväzkom.
2.11	Športový areál počas realizácie jeho rekonštrukcie ako aj po jej ukončení ostane vo vlastníctve Hl. mesta a v správe investora. 
2.12	Budúci prevádzkovateľ bude pri rekonštrukcii športového areálu stavebníkom.
2.13	Pri použití sumy podľa bodu 2.1 je budúci prevádzkovateľ povinný použiť postupy a metódy verejného obstarávania.

čl. III. 	Prevádzka športového areálu budúcim nájomcom

3.1	Po vykonaní rekonštrukcie podľa článku II bude budúci prevádzkovateľ za podmienok určených miestnym zastupiteľstvom Bratislava – Petržalka nájomníkom športového areálu.
3.2	Na uzatvorenie nájomnej zmluvy je povinný investor budúceho prevádzkovateľa písomne vyzvať do 30 dní od ukončenia rekonštrukcie. O prenajatý majetok bude budúci prevádzkovateľ povinný starať sa s odbornou starostlivosťou, využívať ho na účely, na ktoré je určený, podľa pokynov investora ho sprístupňovať aj pre obyvateľov Petržalky a v rámci svojej činnosti a podľa tejto zmluvy ho zveľaďovať. 
3.3	Budúci prevádzkovateľ bude povinný vyvíjať činnosť smerujúcu k získavaniu financií pre ďalšie investície do športového areálu a realizovať ich ako nájomca vo vlastnom mene.
3.4	O každej získanej investícii je budúci prevádzkovateľ povinný bezodkladne informovať investora. Každá investícia budúceho prevádzkovateľa do športového areálu podľa bodu 3.3 sa stane majetkom investora len čo sa stane súčasťou, či neoddeliteľným príslušenstvom športového areálu. Za neoddeliteľné príslušenstvo športového areálu sa na účely tejto zmluvy považuje každá vec, ktorá nemá charakter prenosného športového náčinia, alebo vec alebo úprava, ktorej oddelenie by bolo spojené so stavebnými prácami,  nepomernými nákladmi alebo úsilím, alebo obmedzením funkčnosti športového areálu na hociktorý z účelov, na ktoré sa používal v priebehu dvanástich mesiacov predchádzajúcich dňu ukončenia prevádzky športového areálu budúcim prevádzkovateľom. 
3.5	Zmluvné strany sa dohodli, že budúci prevádzkovateľ po ukončení prevádzky športového areálu nebude mať nárok na náhradu nákladov vynaložených pri investíciách podľa bodu 3.3 ani nárok na náhradu toho, o čo sa zvýšila hodnota majetku investora pri týchto investíciách.

Čl. IV 	Záverečné ustanovenia

4.1	Táto zmluva je uzavretá na dobu potrebnú pre dosiahnutie účelu tejto zmluvy podľa bodu 1.5 a 1.6.
4.2	Táto zmluva zanikne aj neprijatím návrhu na uzavretie zmluvy o prevádzke športového areálu po rekonštrukcii podľa tejto zmluvy ak bol po ukončení rekonštrukcie budúcemu prevádzkovateľovi doručený návrh investora na jej uzavretie v súlade s touto zmluvou a márne uplynula 30 dňová lehota na jeho prijatie budúcim prevádzkovateľom. 
4.3	Zmluva zanikne aj odstúpením od zmluvy pre porušenie povinnosti ktorejkoľvek zmluvnej strany podľa tejto zmluvy ak porušiteľ nevykoná nápravu ani v lehote poskytnutej opačnou stranou a opačná strana ho na možnosť odstúpenia od zmluvy vo výzve na plnenie povinnosti podľa tejto zmluvy upozornila.
4.4	Vo veciach neupravených touto zmluvou sa vzájomné vzťahy spravujú príslušnými ustanoveniami Obchodného zákonníka.
4.5	Akákoľvek zmena alebo doplnok tejto zmluvy sú možné len vo forme písomného dodatku podpísaného prevádzkovateľom a investorom.
4.6	Táto zmluva je vyhotovená v piatich rovnopisoch, z ktorých po jednom obdržia obe zmluvné strany.
4.7	Zmluvné strany sa dohodli, že neposkytnú tretej osobe s výnimkou ich konzultantov žiadne informácie o obsahu tejto zmluvy, pokiaľ by tak nebola porušená povinnosť stanovená osobitným zákonom. 
4.8	Zmluvné strany vyhlasujú, že si túto zmluvu prečítali, s jej obsahom súhlasia a na znak dobrej vôle ju slobodne podpisujú.   

V Bratislave dňa ..................................

..........................................				     .............................................